เรื่องร้องเรียน (ถนน,ร้องเรียน,ความปลอดภัย) วันที่ 2023-05-09 10:24:11 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019013

ขอให้ตรวจสอบการบุกรุกถนนสาธารณะและแก้ไขปัญหาถนนชำรุดเป็นหลุมเป็นบ่อ บริเวณภายในซอยนิมิตใหม่ 50 แขวงสามวาตะวันออก เขตคลองสามวา กรุงเทพมหานคร จุดสังเกตบริเวณที่ทำการบุกรุกฯ อยู่หน้าปากซอยฯ และอยู่ติดกับถนนใหญ่ เนื่องจากผู้ร้องแจ้งว่ามีบุคคล (ไม่ทราบชื่อ-นามสกุลและลักษณะรูปพรรณสัณฐาน) ซึ่งผู้ร้องสันนิษฐานว่าอาจเป็นการซื้อหรือเช่าพื้นที่ ซึ่งเป็นที่ดินที่ติดถนนขนาบทั้งสองข้าง (บันทึกข้อมูลตามผู้ร้องแจ้ง) ซึ่งถนนดังกล่าวเป็นถนน 2 ช่องจราจร เพื่อประกอบกิจการทำเกี่ยวกับเต็นท์รถ เพราะเห็นรถหลายชนิดจอดอยู่เป็นจำนวนมาก ซึ่งบุคคลดังกล่าวทำการปิดกั้นถนนด้านหน้าและก่อสร้างรั้วเมทัลชีทกั้นเพื่อไม่ให้บุคคลอื่นผ่านได้ และได้ให้เจ้าหน้าที่รักษาความปลอดภัย (รปภ.) เฝ้าไว้ ส่งผลทำให้ประชาชนไม่สามารถสัญจรผ่านทะลุไปด้านหลังได้ พบเห็นมาเป็นระยะเวลาประมาณ 6 เดือน เบื้องต้นได้ทำการติดต่อแจ้งเรื่องไปยังกรมทางหลวง ผ่านทางหมายเลขโทรศัพท์ 0 2354 6668 กดหมายเลขภายใน 6016 ซึ่งกรมทางหลวงฯ แจ้งว่าอยู่ในนอกเหนืออำนาจหน้าที่ และถัดจากถนนที่บุคคลดังกล่าวทำการบุกรุกถนนสาธารณะฯ จะประสบปัญหาถนนมีสภาพชำรุดเป็นหลุมเป็นบ่อ ขาดการดูแลปล่อยปละละเลย ส่งผลทำให้ประชาชนไม่ได้รับความสะดวกในการสัญจร ประสบปัญหามาเป็นระยะเวลาประมาณ 10 ปี จึงประสงค์ให้หน่วยงานที่เกี่ยวข้องดำเนินการเรื่องดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata